
În conformitate cu prevederile art.73 din Constituţia Republicii Moldova şi art.47 din Regulamentul Parlamentului se înaintează cu titlu de iniţiativă legislativă proiectul de lege pentru modificarea şi completarea anexei
la titlul IV din Codul fiscal.

Anexe:

1. Proiectul de lege.

2. Nota informativă.

Valeriu GUMA,

Deputat în Parlament

Proiect

PARLAMENTUL REPUBLICII MOLDOVA

L E G E

pentru modificarea şi completarea anexei
la titlul IV din Codul fiscal

Parlamentul adoptă prezenta lege organică. 

Articol unic. - În anexa la titlul IV din Codul fiscal nr. 1053-XIV din 16 iunie 2000 (republicat în Monitorul Oficial al Republicii Moldova, 2005, ediţie specială), cu modificările ulterioare, se modifică după cum urmează:

Poziţia tarifară 240210000 se expune în redacţie nouă după cum urmează:

	240210000
	Ţigări de foi (inclusiv cele cu capete tăiate), trabucuri (ţigări de foi subţiri), conţinînd tutun
	Valoarea în lei
	25%


PREŞEDINTELE PARLAMENTULUI   

Notă informativă

la proiectul de lege pentru modificarea şi completarea anexei
la titlul IV din Codul fiscal

Produsele specificate la poziţia tarifară 240210000 le constituie ţigările de foi (inclusiv cele cu capete tăiate), trabucurile (ţigări de foi subţiri), conţinînd tutun. Printre articolele de tutun atribuite acestei categorii tarifare se includ şi alte varietăţi de produse din tutun, care nu sînt atribuite categoriei „ţigarete”. Printre astfel de produse se enumeră –„ţigarèlele”, adică ţigaretele din tutun tăiat învelit în frunză de tutun, ş.a.
Taxa de acciz stabilită la această categorie tariară este o taxă fixă, ceea ce creează condiţii inechitabile producătorilor şi importatorilor de produse din această categorie, favorizînd nejustificat produsele de o valoare înaltă, care pot fi importate la costuri mici. 

Această formă de accizare la rată fixă este dezavantajoasă şi pentru bugetul de stat, deoarece aşa produse de tutun considerate de lux, cum ar fi « cigarele », adică ţigările de foi şi trabucurile, care au un preţ înalt.

De asemenea, este de remarcat, că, ţinînd cont de principiile de bază ale Acordurilor OMC la care Republica Moldova este parte, este necesar ca statele membre să asigure un tratament egal atît producătorilor interni, cît şi celor străini, nefiind acceptate forme de discriminare între aceştia. De asemenea, se recomandă utilizarea unor forme de taxare cît mai echidistante, făcîndu-se opţiune pentru taxarea ad valorem. Această formă este utilizată şi în cazul ţigaretelor.
Astfel, în scopul racordării legislaţiei fiscale la principiile OMC, preucm şi în scopul majorării încăsărilor la bugetul naţional, se propune ca cota accizuli pentru poziţia tarifară 240210000 să fie calculată ad valorem, la taxa de 25% din valoarea în lei a produselor.

La stabilirea taxei s-a ţinut cont de alte categorii de produse, de lux, cum ar fi blănurile, icrele roşii, articolele de giuvaierie, precum şi de suma accizelor încasate la buget în ultimii 3 ani. Astfel, considerăm că taxa de 25 % este cea mai apropriată pentru această categorie de produse.

Valeriu GUMA,

Deputat în Parlament

